บาทอ่อนพยุงทองในปท. ราคาลง3%โลกทรุด6%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — ผู้ค้าทองคำยันค่าเงินบาทอ่อนช่วยพยุงราคาทองในประเทศไม่ให้ตกหนักเท่าตลาดโลก
นพ.กฤชรัตน์ หิรัณยศิริ ประธานกลุ่มบริษัท เอ็มทีเอส โกลด์ แม่ทองสุก ให้ความเห็นว่า ผลจากการที่ค่าเงินบาทอ่อนค่าจากสิ้นปี 2553 มาแตะประมาณ 31 บาทต่อเหรียญสหรัฐในปัจจุบันช่วยพยุงราคาทองในประเทศให้ลดลงเพียง 3% จากที่ราคาทองคำในตลาดโลกลดลงถึง 6%
ผู้ค้าทองคำที่ป้องกันความเสี่ยงจากค่าเงิน โดยคาดว่าปีนี้เงินบาทจะแข็งค่าต่อเนื่อง แต่กลับอ่อนค่าลง ทำให้กำไรลดลง โดยทุกการอ่อนค่าของเงินบาท 10 สตางค์ ทำให้ราคาทองในประเทศเพิ่มขึ้น 6065 บาทต่อน้ำหนักทองคำ 1 บาท โดยนับตั้งแต่ต้นปีบาทอ่อนตัวไปแล้ว 60 สตางค์
สำหรับราคาทองปีนี้นับว่าพลิกทางกลับเช่นเดียวกับตลาดหุ้นหลังจากปีที่ผ่านมาราคาทองในตลาดโลกปรับตัวขึ้น 27% และราคาทองในประเทศเพิ่มขึ้น 15% เพราะค่าเงินบาทแข็งจาก 33 บาท เป็น 30 บาท เท่ากับแข็งค่าขึ้น 11%
นพ.กฤชรัตน์ คาดว่าในสามเดือนข้างหน้าราคาทองคำในตลาดโลกจะกลับมาที่ 1,400 เหรียญสหรัฐต่อออนซ์ จากปัจจุบันอยู่ที่ประมาณ 1,330 เหรียญสหรัฐต่อออนซ์ ในการวิเคราะห์ทางเทคนิค ซึ่งมีแนวรับสำคัญที่ 1,300 เหรียญสหรัฐ
ทั้งนี้ ผลการลดลงของราคาทองที่เกินคาดหมายนี้ทำให้เป้าหมายของปีนี้เหลือเพียง 1,400 เหรียญสหรัฐ คงไม่ถึง 1,5501,600 เหรียญสหรัฐต่อออนซ์ จากที่คาดการณ์ก่อนหน้านี้ 
นพ.กฤชรัตน์ คาดว่าแนวโน้มราคาทองจากนี้ไปจะมีความผันผวนทุกเดือน นักลงทุนสามารถหาจังหวะลงทุนหรือเล่นรอบได้ 12 รอบต่อปี และค่าเงินบาทแข็งจะไม่เป็นประเด็นลบต่อราคาทองอีกต่อไป เพราะคาดว่าปีนี้คงแข็งค่าเพียง 45% เท่านั้น อย่างไรจะต้องติดตามการปรับขึ้นดอกเบี้ยสหรัฐ ซึ่งเป็นปัจจัยลบต่อราคาทองคำโดยตรง